ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO „DĖL PRITARIMO ĮGYVENDINTI PROJEKTĄ „INKUBAVIMO, KONSULTAVIMO, MENTORYSTĖS IR TINKLAVEIKOS PROGRAMŲ VYSTYMAS, SKATINANT PRADEDANČIŲJŲ SVV SUBJEKTŲ KŪRIMĄSI IR AUGIMĄ REGIONUOSE“ PROJEKTO
AIŠKINAMASIS RAŠTAS

2023 m. lapkričio 15 d.
Šiauliai


Parengto sprendimo projekto tikslas, pritarti, kad  Šiaulių miesto savivaldybė dalyvautų partnerio teisėmis projekte „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ (toliau – Projektas) skirti iš Šiaulių miesto savivaldybės biudžeto ne mažiau kaip 15 procentų visų tinkamų finansuoti projekto išlaidų, tenkančių Šiaulių miesto savivaldybei ir įpareigoti Šiaulių miesto savivaldybės merą pasirašyti Projekto jungtinės veiklos sutartį, su Projektu susijusius dokumentus, su VšĮ Inovacijų agentūra.

VšĮ Inovacijų agentūra ketina dalyvauti 2022-2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui” kvietime ir kartu su partneriais įgyvendinti projektą „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ (toliau – projektas) Vidurio ir Vakarų Lietuvos regionuose. VšĮ Inovacijų agentūra kviečia Šiaulių miesto savivaldybę tapti projekto įgyvendinimo partnere (kartu su kitomis savivaldybėmis (partnerėmis)) . Planuojama projekto trukmė – 36 mėn. Bendra Projekto vertė – 900 000 Eur. Projektas 85 proc. finansuojamas 2021–2027 m. Europos Sąjungos struktūrinių fondų lėšomis (Vidurio ir Vakarų Lietuvos regionas). Šiaulių miesto savivaldybės biudžeto lėšos sudarytų  12 tūkst. Eur.

Projektu bus siekiama užtikrinti individualizuotą pagalbą verslo pradžioje, teikiant verslo idėjos išgryninimo konsultacijas, padedant pasirengti rinkodaros ir pardavimų strategijas, sudaryti galimybes išsikelti pamatuojamus verslo vystymo tikslus ir tų tikslų įgyvendinimui pasitelkti verslo atstovus–mentorius bei didinant tinklaveikos galimybes, sėkmingą partnerysčių mezgimą.
Kiekvienais Projekto įgyvendinimo metais savivaldybėje būtų suformuojama 10 verslų grupė (verslas turi būti ne senesnis nei 3 metai), kuriai teikiamos mentorystės, ekspertinės konsultacijos, verslo partnerysčių mezgimo ir inkubavimo paslaugos.  Nauji verslai galės pasisemti patirties iš savo srities profesionalų-mentorių, pasitikrinti savo turimos verslo idėjos potencialą, išsigryninti verslo modelį, dalyvaujant programose užmegzti verslui naudingas partnerystes. Mentorystės programos įgyvendinimas padės pradedantiesiems verslo subjektams įgauti vertingų verslo veiklos pradžioje reikalingų praktinių žinių, tai skatins aktyviau ir greičiau įgyvendinti turimas ir naujas verslo idėjas ir padės sumažinti atskirtį regionuose.

Teigiamos pasekmės: Projekte dalyvaus ne mažiau kaip 30 smulkaus ir vidutinio verslo subjektų (per 3 metus), kurių išgyvenamumas praėjus vieniems metams po Projekto bus ne mažiau kaip 95 proc.
Neigiamų pasekmės: Projekto įgyvendinimui reikalingos Savivaldybės biudžeto lėšos.

Nėra.
Sprendimui įgyvendinti reikalingi priimti papildomi teisės aktai. Nėra.

Sprendimui įgyvendinti reikalingos Šiaulių miesto savivaldybės biudžeto lėšos sudarytų: 2024 m. – 4 000,00 Eur, 2025 m. – 4 000,00 Eur, 2026 m. – 4 000,00 Eur.

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.

Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – vyr. specialistė, Jūratė Marcišauskienė, tel. +370 41 596 277. Projekto iniciatoriai: Ekonomikos ir investicijų skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Neatlikta ir nenumatyta.


Skyriaus vedėja					Aistė Petkuvienė
